A Kaliforniai álom a 74. Golden Globe nagy nyertese - 888.hu
Ryan Gosling, golden globe, nyertesek, film, filmes díj, sorozatok
2017. január 9. 07:38
Magyar idő szerint vasárnap éjszaka, hétfőre virradóan adták át a Golden Globe filmdíjakat Los Angelesben. A legtöbb díjat, összesen hét szobrocskát a Kaliforniai álom zsebelte be, a legjobb a dráma a Holdfény lett.
Fotó: 2017 NBCUniversal Media, LLC
Túl sok meglepetést nem hozott a 74. Golden Globe-gála: ahogy az várható volt, az este nagy nyertese a Ryan Gosling és Emma Stone főszereplésével készült Kaliforniai álom lett. Természetesen Stone és Gosling is bezsebelt egy-egy szobrocskát. Az egyetlen díj, amely nem a papírforma szerint alakult, a legjobb női főszereplő díja. Itt mindenki Natalie Portman győzelmére számított, de helyette Isabbele Huppert nyerte el a Golden Globe-ot.
Idén nem volt magyar jelölt, de ne feledkezzünk el arról, hogy tavaly Nemes Jeles László filmje, a később az Oscar-díjat is elnyerő Saul fia nyerte a legjobb drámai film díját.
Mi nagyon örülünk, hogy az Éjszakai ragadozókban hátborzongató alakítást nyújtó Aaron Taylor-Johnson nyerte a legjobb mellékszereplő díját. A filmről itt írtunk részletesen.
Legjobb férfi alakítás (dráma): Casey Affleck (A régi város)
Legjobb férfi alakítás (vígjáték/musical): Ryan Gosling (Kaliforniai álom)
Legjobb női alakítás (dráma): Isabelle Huppert (Elle)
Legjobb női alakítás (vígjáték/musical): Emma Stone (Kaliforniai álom)
Legjobb férfi mellékszereplő: Aaron-Taylor Johnson (Éjszakai ragadozók)
Legjobb animációs film: Zootropolis - NYERTES
Legjobb vígjáték/musicalsorozat: Atlanta
Legjobb színész (dráma): Billy Bob Thornton (Goliath)
Legjobb színésznő (vígjáték/musical): Tracee Ellis Ross (Black-ish)
Legjobb színész (vígjáték/musical): Donald Glover (Atlanta)